**Кредит олиш учун тақдим қилинадиган ҳужжатлар рўйхати**

1. **1. Кредит олиш учун қуйидаги ҳужжатлар тақдим этилади.**

а) кредит олиш учун ариза *(Қарз олувчининг фамилияси, исми, отасининг исми, паспорти (ёки паспорт ўрнини босувчи ҳужжати) серияси ва рақами ҳамда яшаш жойи, истеъмол кредитининг объекти, истеъмол кредитининг муддати, истеъмолчи томонидан шартнома бўйича мажбуриятларнинг бажарилишини таъминлаш усули кўрсатилган ҳолда);*

б) Қарз олувчи (лозим бўлса биргаликда қарз олувчилар)нинг шахсини тасдиқловчи ҳужжат (паспорт ёки ҳарбий хизматчилар учун ҳарбий гувоҳнома нусхаси олиниб асли қайтарилади);

в) қарз олувчи ва унинг оиласидаги даромад олувчиларнинг охирги 12 ойлик даромадларини тасдиқловчи ҳужжатлар.

Агарда биргаликда қарз олувчилар расмийлаштирилиши талаб этилса, у ҳолда биргаликда қарз олувчиларнинг ҳам юқорида қайд этилган ҳужжатлар талаб этилади.

Бунда, охирги 12 ой давомида доимий даромад мавжуд бўлмаган ҳолларда, охирги ойларда олинган даромаддан ўртача олинган даромад ҳисобланиши мумкин.

г) кафиллик берувчи фуқароларнинг шахсини тасдиқловчи ҳужжат нусхаси, турар жойидан маълумотнома ва даромадлари тўғрисида маълумотнома *(даромадларининг 75 фоизи ажратиладиган кредит асосий қисми ва фоизи тўловларига етарли бўлиши лозим);*

д) товар (ишлар ёки хизматлар) сотиб олиш учун ишлаб чиқарувчи ва реализация қилувчи (хизмат кўрсатувчи) корхона ва ташкилотлар билан мижоз ўртасида тузилган ҳисоб-шартнома (ишлаб чиқарувчи ва реализация қилувчи юридик шахсни давлат рўйхатидан ўтганлик гувоҳномаси, қонун ҳужжатларида назарда тутилган ҳолларда улгуржи савдо лицензиясининг нусхаси олиниб, асли қайтарилади);

е) ажратиладиган истеъмол кредити таъминоти учун Қарз олувчи томонидан тақдимқилинадиган таъминот тури бўйича ҳужжатлар;

1. **Корпоратив мижозлар ходимлари томонидан кредит олиш учун қуйидаги ҳужжатлар тақдим қилинади:**

а) кредит олиш учун ариза;

б) Қарз олувчи (лозим бўлса биргаликда қарз олувчилар)нинг шахсини тасдиқловчи ҳужжат *(паспорт ёки ҳарбий хизматчилар учун ҳарбий гувоҳнома нусхаси олиниб асли қайтарилади)*;

в) қарз олувчи ва унинг оиласидаги даромад олувчиларнинг охирги 12 ойлик даромадларини тасдиқловчи ҳужжатлар.

Агарда биргаликда қарз олувчилар расмийлаштирилиши талаб этилса, у ҳолда биргаликда қарз олувчиларнинг ҳам юқорида қайд этилган ҳужжатлар талаб этилади.

Бунда, охирги 12 ой давомида доимий даромад мавжуд бўлмаган ҳолларда, охирги ойларда олинган даромаддан ўртача олинган даромад ҳисобланиши мумкин.

г) кредит таъминоти учун корпоратив мижознинг кафиллик шартномаси;

д) товар (ишлар ёки хизматлар) сотиб олиш учун ишлаб чиқарувчи ва реализация килувчи корхона ва ташкилотлар билан мижоз ўртасида тузилган ҳисоб-шартнома, юридик шахсни давлат рўйхатидан ўтганлик гувоҳномаси, қонун ҳужжатларида назарда тутилган ҳолларда улгуржи савдо лицензияси нусхаси олиниб, асли қайтарилади.